Alueiden komitean lausunto aiheesta:

"Komission tiedonanto yhdistettyjen tavarankuljetusten edistämistä koskevasta toimintaohjelmasta", ja "Ehdotus neuvoston asetukseksi (EY) yhteisön rahoitustuen myöntämisestä yhdistettyjen tavarankuljetusten edistämiseksi toteutettavia toimia varten"

(97/C 379/10)

ALUEIDEN KOMITEA, joka

ottaa huomioon komission tiedonannon ja ehdotuksen neuvoston asetukseksi (EY) [KOM(96) 355 lopull. 96/0207 (SYN)] (),

ottaa huomioon komission lokakuun 9. päivänä 1996 tekemän päätöksen pyytää talous- ja sosiaalikomitean lausunto em. asetusehdotuksesta,

ottaa huomioon Euroopan yhteisön perustamissopimuksen 198 c artiklan kolmannen kohdan perusteella maaliskuun 8. päivänä 1996 tekemänsä päätöksen antaa lausunto ja velvoittaa valiokunta 3 "Liikenne- ja tietoliikenneverkot" valmistelemaan se,

ottaa huomioon valiokunta 3:n 19. kesäkuuta 1997 hyväksymän lausuntoluonnoksen CdR 136/97 rev., esittelijä Manfred Dammeyer,

ottaa huomioon Euroopan parlamentin ja neuvoston 23. heinäkuuta 1996 tekemän päätöksen N:o 1692/96/EY yhteisön suuntaviivoista Euroopan laajuisen liikenneverkon kehittämiseksi (),

ottaa huomioon erityisryhmän "yhdistelmäkuljetukset" kehityskertomuksen SEC(96) 503, 15.3.1996,

ottaa huomioon neuvoston 19. kesäkuuta 1995 antaman päätöslauselman rautatieliikenteen ja yhdistettyjen kuljetusten kehittämisestä (),

ottaa huomioon komission 22. joulukuuta 1992 tekemän päätöksen rahoitustuen myöntämisestä yhdistettyjen kuljetusten edistämiseksi järjestettäviä kokeiluhankkeita varten (93/45/ETY) (),

ottaa huomioon neuvoston 29. lokakuuta 1993 tekemän päätöksen Euroopan laajuisen yhdistettyjen kuljetusten verkon perustamisesta (93/628/ETY) (),

ottaa huomioon lainsäädännöllisen päätöksen, johon liittyy Euroopan parlamentin lausunto ehdotuksesta neuvoston asetukseksi yhteisön rahoitustuen myöntämisestä yhdistettyjen tavarankuljetusten edistämiseksi toteutettavia toimia varten (),

ottaa huomioon talous- ja sosiaalikomitean 29. tammikuuta 1997 hyväksymän lausunnon aiheesta "Ehdotus neuvoston asetukseksi (EY) yhteisön rahoitustuen myöntämisestä yhdistettyjen tavarankuljetusten edistämiseksi toteutettavia toimia varten" (),

ottaa huomioon että AK on viitannut jo useissa lausunnoissaan () yhdistelmäkuljetusten ongelmiin voimatta ottaa kantaa ongelmiin kokonaisuutena,

hyväksyi 19. täysistunnossaan 17. ja 18. syyskuuta 1997 (syyskuun 17. päivän kokouksessa) seuraavan lausunnon.

1. Johdanto

1.1. Yhdistelmäkuljetuksia kutsutaan tie-, rautatie-, lento- ja laivakuljetusten jatkona "viidenneksi kuljetusmuodoksi". Komissio määrittelee yhdistelmäkuljetukset (yhdistetyt kuljetukset) "tavaraliikenteeksi, jossa käytetään intermodaalisia kuljetuslaitteita ja vähintään kahta eri kuljetusmuotoa purkamatta tavaraa välillä matkan aikana; tiekuljetusten osuuden olisi oltava mahdollisimman lyhyt". Komission mielestä tämä kuljetusmuoto voi olla avainasemassa tehokkaassa intermodaalisessa kuljetusjärjestelmässä.

1.2. Käytännössä yhdistelmäkuljetukset eivät kuitenkaan ole saavuttaneet toivotun kaltaista asemaa kilpailukyvyn puutteiden vuoksi (kustannukset, palvelun laatu, ajanhukka, tietoliikennejärjestelmät jne.). Euroopan tasolla yhdistelmäkuljetukset eivät vielä ole Euroopan laajuinen kuljetusverkko. Yhdistelmäkuljetukset keskittyvät ennen muuta Alppien ylitysliikenteeseen, Saksan rajat ylittävään liikenteeseen sekä Reinin konttiliikenteeseen; myös kanaalitunnelikuljetusten merkitys kasvaa. Rajanylittävistä yhdistelmäkuljetuksista 95 % on joko Alppien ylitystä ja/tai rajanylittävää liikennettä Saksassa. Kolmella yhtymällä, UIRR (Internationale Vereinigung der Huckepackgesellschaften), ICF (Intercontainer-Frigo) ja Rheinschiffahrtsgesellschaften, on niistä noin 95 %:n markkinaosuus. Yhdistelmäkuljetusten tuloista tulee rajanylittävästä ja ainoastaan sisämaan liikenteestä.

1.3. Yhdistelmäkuljetusten korkeista kasvuluvuista huolimatta viime vuosikymmenellä ei syntynyt ns. yhdistelmäsiirtymää, eli yhdistelmäkuljetuksien osalta ei havaittu muutosta etenkään tiekuljetuksista rautatie- ja laivakuljetuksiin. Yhdistelmäkuljetusten osuus kuljetusalan kokonaistuloista vuonna 1990 oli ainoastaan 5,2 %. Tarvitaan siis erityisponnistuksia, mikäli yhdistelmäkuljetuksia halutaan jatkossa kehittää vakavasti uudeksi vaihtoehdoksi perinteisille kuljetusmuodoille, erityisesti tieliikenteelle.

2. Kriittisiä arvioita PACT-aloitteesta

2.1. Komissio aloitti vuonna 1992 ohjelman yhdistelmäkuljetusten kokeiluhankkeita varten (PACT Pilot Actions of Combined Transport). Sillä edistettiin 65 hanketta 22 reitillä vuosina 1992 1996. Komissio tekee nyt ehdotuksen neuvoston asetukseksi, jonka tarkoituksena on jatkaa PACT-ohjelmaa 35 miljoonan ecun talousarviolla ajanjaksoksi 1997 2001. Ohjelmasta on määrä rahoittaa etupäässä laiteinvestointeja, tukea uuden teknologian kaupallista hyödyntämistä ja avustaa perusrakenteiden käyttökustannuksissa sekä kaikenlaisissa logistiikka- ja koulutustoimissa.

2.2. Komitea tukee Euroopan komission pyrkimyksiä edistää yhdistelmäkuljetuksia Euroopan tasolla ja pitää sitä varten Euroopan tasolla budjetoituja varoja riittävinä.

2.3. Komitea toteaa, että yhdistelmäkuljetusten kokeiluhankkeiden taloudellinen tukeminen on käyttökustannusten osalta laajempaa kuin asetuksessa (ETY) N:o 1107/70 () (tuen myöntäminen rautatie-, maantie- ja sisävesiliikenteeseen) ja siihen tulevissa muutoksissa. Tämä menettely vaikuttaa järkevältä, jotta yhdistelmäkuljetusten taloudelliset haitat, jotka johtuvat sosiaalikulujen puutteellisesta sisällyttämisestä kuljetuskustannuksiin, tasoitettaisiin pidemmällä aikavälillä tapahtuvan siirtymisen yhteydessä niin, että liikenteen tosiasialliset kustannukset otetaan huomioon.

Komitea huomauttaa, että rahoitusapu, jota annetaan raide- ja sisävesiliikenteen perusrakenteiden hyödyntämisestä johtuviin vaihteleviin käyttökustannuksiin, saattaa vaikuttaa välittömästi Euroopan talousalueiden ja liikennereittien väliseen kilpailuun. Erityisesti kun tasataan käyttökustannushäviöitä valtamerikuljetuksiin tarkoitettujen konttien liikenneyhteyksiä avattaessa on varmistettava, ettei Euroopan merisatamien välille synny kilpailuvääristymiä. Rahoitusapu ei saa johtaa siihen, että kuljetukset vain siirretään nykyisistä, markkinatalouden mukaan toimivista ja ympäristön huomioonottavista liikenneyhteyksistä toisaalle.

2.4. Komitea kannattaa eritoten 1 artiklassa asetettuja tavoitteita: parantaa yhdistelmäkuljetusten kilpailukykyä, edistää kehittyneen teknologian käyttöä yhdistelmäkuljetuksissa sekä yritysten mahdollisuuksia hyödyntää yhdistelmäkuljetuksia.

2.5. Komitean mielestä 4 artiklassa suunnitellut toimintatavat, kuten tiettyä kokeilureittiä koskevat toteutettavuustutkimukset (yhteisön rahoitus korkeintaan 50 %) ja innovatiiviset toimet eli erityisinvestoinnit ja tietyt vaihtelevat käyttökustannukset lukuun ottamatta henkilöstö-, energia- tai tappiontasauskustannuksia (rahoitus 30 %:iin asti) ovat järkeviä. Komitean mielestä on lisäksi järkevää, ettei esitutkimuksia jatkossa enää rahoiteta 100-prosenttisesti.

2.6. Tämän lisäksi AK on tyytyväinen Euroopan komission pyrkimyksiin parantaa vanhaan PACT-ohjelmaan verrattuna valvontaa, arviointia sekä yleisölle tiedottamista. Se odottaa kuitenkin myös tähän asti toteutettujen kokeiluhankkeiden tulosten laajaa arviointia, jotta hankkeet uutta PACT-ohjelmaa varten voidaan valita asianmukaisesti tätä taustaa vasten.

Hankkeiden valintamenettelyn yhteydessä komissiolla ei kuitenkaan ole velvoitetta ottaa alueita ja jäsenvaltioita tasapainoisesti huomioon eikä huolehtia siitä, ettei päätöksistä seuraa alueiden tai jäsenvaltioiden välisiä kilpailuvääristymiä. Alueiden komitea kannattaa siis Euroopan parlamentin 12. kesäkuuta 1997 tekemää päätöstä koskien asetusehdotuksen 6 artiklan (uutta) 1a kohtaa.

3. Alue- ja paikallisyhteisöjen asema

3.1. Yhdistelmäkuljetukset liittyvät läheisesti Euroopan laajuisiin verkkoihin, jotka ovat merkittäviä alueiden talous- ja työllisyystilanteelle Euroopassa. Euroopan laajuisten liikenneverkkojen kehittämisessä ja muodostamisessa on otettu tähän mennessä liian vähän huomioon tärkeimpien asianosaisten eli alueiden etunäkökohdat. Sen vuoksi alueiden komitean mielestä on erityisen tärkeää keskittyä kansainvälistyvien liikennevirtojen, alueellisen jakelun ja kaupunkilogistiikan yhtymäkohtiin.

3.2. Tavaroiden yhdistelmäkuljetukset ovat mikäli niitä on tarkoitus hoitaa kannattavasti säännönmukaisesti alueidenvälistä, useimmiten myös kansainvälistä liikennettä. Ne ulottuvat siis alueellisesti paljon yksittäisten alueiden toimivallan ulkopuolelle ja tästä syystä tarvitaan jäsenvaltio- ja yhteisötason toimia. Euroopan alueet ovat kuitenkin eurooppalaisen liikennepolitiikan avaintaso: ympäristökuormituksia, elämänlaadun haittoja ja liikkumismahdollisuuksien häiriöitä esiintyy konkreettisesti ennen muuta liikennereittien varrella ja liikenteen solmukohdissa. (Kansainväliset) liikennereittisuunnittelemat vaikuttavat myös ensimmäiseksi alueiden ja kuntien kehittymismahdollisuuksiin niin myönteisesti kuin kielteisesti. Tästä syystä eurooppalaiset alueet ja kunnat kehittävät päättäväisesti strategioita edistääkseen toimivaltansa rajoissa yhdistelmäkuljetusten kannattavaa hyödyntämistä ja kehittääkseen ympäristö- ja ihmisystävällisiä kuljetusvaihtoehtoja suunnitteluvaltuuksiensa rajoissa. Alueiden komitea vaatii tässä yhteydessä, että alueet otetaan tasa-arvoisina kumppaneina mukaan Euroopan unionin päätöksentekosprosessiin.

3.3. Yhdistelmäkuljetusten tulevaisuus on kaukokuljetuksissa ja siksi erityisesti rajanylittävässä liikenteessä. Yhdistelmäkuljetukset ovat tällä hetkellä kannattavia vasta noin 600 km:n kuljetusmatkasta alkaen. Reunaedellytysten muuttaminen voisi kuitenkin tehdä alle 400 km:n yhdistelmäkuljetuksista kannattavia. Siksi alueiden komitea vaatii Euroopan komissiota edistämään yhdistelmäkuljetuksia pääpainoalueittain raja-alueyhteistyön yhteydessä ja työskentelemään tätä varten tarvittavien reunaedellytysten parissa.

3.4. Komitea toivoo, että uusi PACT-ohjelma palvelee aiempaa vahvemmin kestävää aluekehitystä. AK kehottaa komissiota ohjaamaan syrjäseutujen integroitumista yhdistelmäkuljetuksia edistämällä. Eritoten kaukoliikenteessä alueiden yhteydet EU:n ydinalueisiin on sopiva järjestää maantie-, rautatie- ja laivaliikennettä yhdistelemällä. Komitea onkin pettynyt siihen, että Euroopan komissio hyväksyi viimeisessä koheesiokertomuksessaan laajalti maantieliikenteen hallitsevan aseman Espanjan, Portugalin, Kreikan ja Irlannin tavarakuljetuksissa.

3.5. Komitea on huolestunut odotettavasta lisärasituksesta EU:n teillä sen jälkeen kun Euroopan unioni on laajentunut itään. AK:n mielestä rautateiden ja laivaliikenteen hyödyntämistä suosivat yhdistelmäkuljetukset on juuri liittyvien KIE-maiden osalta asetettava ehdottomalle etusijalle tulevaisuuden liikennepolitiikassa. Yhdistelmäliikenne soveltuu suurien etäisyyksien vuoksi erityisen hyvin koheesiomaidenkin liittämiseen Euroopan unionin ydinalueeseen. Tämä tärkeysjärjestys olisi otettava huomioon valittaessa ja rahoitettaessa PACT-ohjelman hankkeita.

3.6. Alueiden komitea aikoo tutkia yhdistelmäkuljetusten asemaa tarkemmin suunnittelemassaan seminaarisarjassa aiheesta "Euroopan alueiden ja kuntien osuus integroituneen, suorituskykyisen ja ympäristöystävällisen liikennejärjestelmän luomiseen Euroopassa". Lokakuun 23. 24. päivänä 1997 Ateenassa järjestettävä seminaari omistetaan täysin yhdistelmäliikenteelle, ja siinä on tarkoitus tutkia pääkohdittain yhdistelmäkuljetusten asemaa Kaakkois-Euroopassa.

4. Yhdistelmäkuljetusten nivominen osaksi yhtenäistä eurooppalaista liikennepoliittista kokonaissuunnitelmaa

4.1. EU:n liikennesektorin kehitys uhkaa näillä näkymin vaarantaa pysyvästi taloudelliset kehitysmahdollisuudet, ihmisten turvallisuuden ja terveyden sekä ympäristön säilymisen. Siksi kaikilla tasoilla on ponnisteltava, jotta vaadittava liikkuvuus pystytään takaamaan ja edistämään turvallisten, luotettavien sekä ympäristöystävällisten liikennemuotojen läpimurtoa.

4.2. Tästä syystä on välttämätöntä liittää yhdistelmäkuljetukset eurooppalaisen liikennepolitiikan kokonaisuuteen ja pohtia samassa yhteydessä uudelleen alue- ja paikallisyhteisöjen tulevaa asemaa. Komitea muistuttaa tässä yhteydessä aiemmista lausunnoistaan, joissa vaadittiin mm.,

että yhdistelmäkuljetuksia on tuettava Euroopan tasolla, mukaan lukien tarpeelliset toimet kuljetusmuodosta toiseen siirtymisen helpottamiseksi ja uuden yhdistelmäkuljetusteknologian laaja käyttö,

että edistetään alueellisten yhdistelmäkuljetuskeskusten sekä taajamien ruuhka-alueiden tavaranjakelukeskusten tasapainoista verkottamista, jotta tavarat voidaan siirtää yhdestä kuljetusmuodosta toiseen tehokkaasti ilman suurta ajanhukkaa ja siirtokuormausongelmia,

että kuljetusvälineiden valintaan vaikutetaan kustannuksin ja maksuin tavaraliikenteen aiheuttamien ongelmien vähentämiseksi,

että EU:n tutkimustuki suunnataan aiempaa voimakkaammin yhdistelmäkuljetusten nykyaikaisten muotojen kehittämiseen.

4.3. Komitea tukee Euroopan komission valkoisessa kirjassaan "Strategia yhteisön rautateiden elvyttämiseksi" antamaa virikettä perustaa tavaroiden pikakuljetusreittejä (freeways) vaihtoehtojen tarjoamiseksi maanteiden nykyiselle tavaraliikenteelle. AK olisi tyytyväinen, mikäli PACTin yhteydessä voitaisiin jo tukea rahallisesti aloitteen ensivaiheita.

5. Päätelmät

5.1. Alueiden komitea tukee ponnekkaasti Euroopan komitean pyrkimyksiä edistää yhdistelmäkuljetuksia Euroopan tasolla.

5.2. Alueiden komitea on vakuuttunut siitä, että yhdistelmäkuljetusten osuutta muihin kuljetusmuotoihin verrattuna voidaan lisätä vain muuttamalla poliittisia reunaedellytyksiä. Tämä tarkoittaa mm.:

yhdistelmäkuljetusten nivomista yhtenäiseen liikennepoliittiseen kokonaissuunnitelmaan, jossa otetaan huomioon myös aluesuunnittelunäkökulma,

kilpailuedellytysten yhdenmukaistamista,

liikennekustannusten todennettavuuden parantamista,

Euroopan rautateiden avaamista kilpailulle ja elvyttämistä,

lyhyiden merikuljetusten käytön laajentamista,

aiempaa joustavampien ja tehokkaampien yhdistelmäkuljetusten palvelukeskusten kehittämistä (asiassa on tähän asti keskitytty liikaa terminaaleihin).

5.3. Alueiden komitean mielestä muutettuihin reunaedellytyksiin kuuluu myös, että pohditaan tarkoin, mitkä poliittiset tahot paikallisella, alueellisella, valtiollisilla ja eurooppalaisella tasolla osallistuvat toimintaan. Alueiden komitea painottaa, että alueyhteisöt haluavat osallistua yhdistelmäkuljetusjärjestelmien edistämiseen. Niinpä se vaatii alueyhteisöjen kutsumista mukaan kaikkeen välittömästi alueiden ja kuntien etua koskevaan eurooppalaiseen päätöksentekoon.

5.4. Komitea tukee Euroopan komissiota sen vastatessa tuleviin haasteisiin, joita ovat mm. valtiontukien asemasta päättäminen, suunniteltujen hankkeiden koordinointi tutkimus- ja kehitystoimiin (esim. erityisryhmä "yhdistelmäkuljetukset"), vuoristojen ylitysongelma sekä Keski- ja Itä-Euroopan (erityisesti myös Itä-Euroopan maiden keskinäisten yhteyksien) osallistuminen yhdistelmäkuljetusten edistämiseen.

5.5. Alueiden komitea seuraa hyvin kiinnostuneena Euroopan komission pyrkimyksiä edistää yhdistelmäkuljetuksia ja tutkii perusteellisesti kahden vuoden kuluttua tämän asetuksen voimaanastumisesta AK:lle annettavan toimintakertomuksen kiinnittääkseen tarvittaessa uudelleen huomion alueyhteisöjen tarpeisiin.

Bryssel, 17. syyskuuta 1997.

Alueiden komitean puheenjohtaja

Pasqual MARAGALL i MIRA

() EYVL C 343, 15.11.1996, s. 4

() EYVL L 228, 9.9.1996, s. 1; EYVL L 15, 17.1.1997, s. 1

() EYVL C 169, 5.7.1995, s. 1

() EYVL L 16, 25.1.1993, s. 55

() EYVL L 305, 10.12.1993, s. 1

() EYVL C 200, 30.6.1997, s. 139

() EYVL C 89, 19.3.1997, s. 18

() EYVL C 339, 11.11.1996, s. 13; EYVL C 210, 14.8.1995, s. 34

() EYVL L 130, 15.6.1970, s. 1